Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 391

5. A 9–10. évfolyam tanterve A teljes zenetörténetet nagy vonalakban áttekintő tananyag két tanév alatt (74 órában) tárgyalandó. Az egyes modulok részben egymásra épülnek, azonban az alapkompetenciákat fejlesztő 8 modul (9. évfolyam 1–2 és 7. modul, 10. évfolyam 1–4 és 8. modul) – ebben a sorrendben – külön tananyagként értelmezhető és egy tanév alatt heti egy órában megvalósítható ének-zene oktatást szolgál. A zenetörténeti fejezetek a két évfolyamon időrendi sorrendben kerülnek tárgyalásra. A 9. évfolyamon az őskortól a barokk korszakig, a 10. évfolyamon a bécsi klasszicizmustól a modern zenéig. Minden zenetörténeti anyagrészhez kapcsolódik egy zenei fogalom (kifejezőeszköz, technika stb.), amely az adott korszak zenéjére elsősorban jellemző, így a tanulók a 10. évfolyam végére széles körű zenetörténeti, esztétikai, zeneelméleti ismeretekkel és zenei gyakorlati tapasztalatokkal rendelkeznek. Az ily módon kialakított struktúra lehetővé teszi, hogy a tanulók tanulmányaik végére összefüggő rendszerként lássák a zene, valamint a zene határterületeként megismert más művészeti ágak törvényszerűségeit. A tanterv lehetőséget biztosít az ének-zene tantárgy összesen 37 órában történő oktatására is (két évfolyamon kétheti 1 óra vagy egy évfolyamon heti 1 óra). A tananyag 37 órára csökkentett része fejleszti az alapkompetenciákat (A), a többi modul pedig a kiegészítő kompetenciákat (B). Sorszám Modul neve Típusa Óraszáma Műén 9/1 A zene szerepe az ember életében. Az érték fogalma A 3 óra Műén 9/2 Vokális népzene – a régi és új stílusú népdalok A 5 óra Műén 9/3 A ritmus, mint a zene összetevője – az őskor zenéje B 2 óra Műén 9/4 A dallam, mint a zene összetevője, modális skálák – ógörög dallamok B 4 óra Műén 9/5 A zene célja – egyházi és világi zene – a gregorián ének, trubadúrdalok B 5 óra Műén 9/6 Komponálási technikák, több szólam együtthangzása – a reneszánsz zenéje B 6 óra Műén 9/7 Énekes és hangszeres stílus – a barokk zene A 6 óra Műén 9/8 Rendszerezés, összefoglalás B 6 óra Műén 10/1 A hangszín, mint a zene összetevője – a szimfonikus zenekar, hangszerismeret A 3 óra Műén 10/2 Hangszeres népzene – a tánc A 3 óra Műén 10/3 A zenei kis- és nagyformák – a bécsi klasszicizmus A 5 óra Műén 10/4 Zeneesztétika – abszolút zene, programzene, a romantika zenéje A 5 óra Műén 10/5 A nem zenei hangok, effektusok – a XX. század zenéje B 5 óra Műén 10/6 A magyar műzene története B 6 óra Műén 10/7 A zene, mint a szórakozás forrása – könnyűzene, komolyzene B 3 óra Műén 10/8 Rendszerezés, összefoglalás A 7 óra

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes